ترکی حکومت آمریت کی جانب

ترکی کی پولیس نے ترکی کے صدر رجب طیب اردوغان کا احترام نہ کرنے والے ہوٹل مالک کو گرفتار کرلیا ہے۔

خبر کا کوڈ: ۴۲۵۳۳۱

تاریخ: ۲۷ اسفند ۲۰۱۶ - ۱۹:۵۸

رسا نیوز ایجنسی کی رپورٹ کے مطابق ترکی کی پولیس نے ترکی کے صدر رجب طیب اردوغان کا احترام نہ کرنے والے ہوٹل مالک کو گرفتار کرلیا ہے صدر اردوغان کا ترک قوم پر عتاب اور عذاب جاری ہے۔

اطلاعات کے مطابق ترکی کی پولیس نے ہوٹل مالک سینول بران کو صدر رجب طیب اردوغان کے حوالے سے نامناسب گفتگو کرنے کے الزام میں گرفتار کرلیا ہے۔

گرفتار کئے گئے شخص کے وکیل اوزگور ارفع نے بتایا کہ ان کے مؤکل نے کہا تھا کہ وہ ترکی کے صدر کو چائے پیش نہیں کریں گے۔

گرفتار شخص کے وکیل کے مطابق پولیس نے ہوٹل کے مالک سینول بران کو ان کے گھر چھاپہ مار کر گرفتار کیا۔

وکیل کے مطابق جمہوریت اخبار کی سکیورٹی کے لئے تعینات پولیس افسر نے ہوٹل مالک کو تضحیک آمیز رویئے میں یہ کہتے ہوئے سنا تھا کہ اگر رجب طیب اردوغان ان کے ہوٹل میں آئے، تو وہ انہیں چائے پیش نہیں کریں گے۔/۹۸۹/ف۹۴۰/